CELEX: 32021D1065
Language: fi
Date: 2021-06-28 00:00:00
Title: Neuvoston päätös (YUTP) 2021/1065, annettu 28 päivänä kesäkuuta 2021, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta

29.6.2021   
               
               
                  FI
               
               
                  Euroopan unionin virallinen lehti
               
               
                  L 229/11
               
            
         NEUVOSTON PÄÄTÖS (YUTP) 2021/1065,
         annettu 28 päivänä kesäkuuta 2021,
         Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 12 päivänä joulukuuta 2005 yhteisen toiminnan 2005/889/YUTP (1), jolla perustettiin Euroopan unionin rajavalvonnan avustusoperaatio Rafahin rajanylityspaikkaa varten (EU BAM Rafah).
                  
               
                     (2)
                  
                  
                     Neuvosto hyväksyi 30 päivänä kesäkuuta 2020 päätöksen (YUTP) 2020/955 (2), jolla muutettiin yhteistä toimintaa 2005/889/YUTP ja jatkettiin sen voimassaoloa 30 päivään kesäkuuta 2021.
                  
               
                     (3)
                  
                  
                     Poliittisten ja turvallisuusasioiden komitea (PTK) sopi 4 päivänä maaliskuuta 2021 EU BAM Rafahin strategisen uudelleentarkastelun yhteydessä, että EU BAM Rafahin voimassaoloa olisi jatkettava 24 kuukaudella, eli 30 päivään kesäkuuta 2023 asti.
                  
               
                     (4)
                  
                  
                     PTK totesi 1 päivänä kesäkuuta 2021 lisäksi, että ottaen huomioon Israelin ja palestiinalaishallinnon toimittamat tiedot, EU BAM Rafahin voimassaoloa olisi jatkettava tässä vaiheessa vuodella, eli 30 päivään kesäkuuta 2022 asti.
                  
               
                     (5)
                  
                  
                     Yhteinen toiminta 2005/889/YUTP olisi näin ollen muutettava tämän mukaisesti.
                  
               
                     (6)
                  
                  
                     EU BAM Rafah toteutetaan tilanteessa, joka voi huonontua ja joka saattaa vaarantaa perussopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan yhteinen toiminta 2005/889/YUTP seuraavasti:
            
                        1)
                     
                     
                        Lisätään 13 artiklan 1 kohtaan alakohta seuraavasti:
                        "EU BAM Rafahiin liittyviin menoihin tarkoitettu rahoitusohje 1 päivän heinäkuuta 2021 ja 30 päivän kesäkuuta 2022 väliselle ajalle on 2 460 000 euroa."
                     
                  
                        2)
                     
                     
                        Korvataan 16 artiklan toinen kohta seuraavasti:
                        "Sen voimassaolo päättyy 30 päivänä kesäkuuta 2022."
                     
                  
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä heinäkuuta 2021.
         
         
            Tehty Luxemburgissa 28 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               M. do C. ANTUNES
            
         
         
            (1)  Neuvoston yhteinen toiminta 2005/889/YUTP 25 päivältä marraskuuta 2005 Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) (EUVL L 327, 14.12.2005, s. 28).
         
            (2)  Neuvoston päätös (YUTP) 2020/955, annettu 30 päivänä kesäkuuta 2020, Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta (EUVL L 212, 3.7.2020, s. 18).